
Európsky parlament,
–	so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C10‑0109/2025),
–	so zreteľom na článok 133 rokovacieho poriadku,
–	so zreteľom na správu Výboru pre kontrolu rozpočtu (A10-0148/2025),
A.	keďže prostredníctvom listu z 2. júna 2025 Rada konzultovala s Európskym parlamentom o návrhu na vymenovanie Joëlle Elvingerovej za členku Dvora audítorov;
B.	keďže Výbor pre kontrolu rozpočtu následne posúdil kvalifikáciu Joëlle Elvingerovej, najmä pokiaľ ide o podmienky stanovené v článku 286 ods. 1 Zmluvy o fungovaní Európskej únie; keďže v rámci tohto posúdenia výbor dostal od Joëlle Elvingerovej životopis a  odpovede na písomné otázky, ktoré jej boli adresované;
C.	keďže následne daný výbor usporiadal 15. júla 2025 vypočutie, počas ktorého Joëlle Elvingerová predniesla úvodné vyhlásenie a odpovedala na otázky, ktoré jej položili členovia výboru;
1.	súhlasí s návrhom Rady vymenovať Joëlle Elvingerovú za členku Dvora audítorov;
2.	poveruje svoju predsedníčku, aby postúpila toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.

